Salariul minim, majorat de la 1 aprilie într-o ţară din Europa locuită de peste 45.000 de români. Suma decisă de guvern
Veşti bune pentru aproximativ 600.000 de angajaţi din Grecia. Salariul minim va fi majorat de la 1 aprilie, a decis guvernul elen. Astfel, oamenii vor primi cu 40 de euro net mai mult la salariu, ajungând la suma de 705 euro (830 de euro brut).
- Carlos Sainz a câștigat cursa din Marele Premiu de Formula 1 al Australiei. Cursa a fost live în AntenaPLAY
- Atac în Moscova. Primele imagini filmate de teroriştii ISIS în timpul masacrului de la Crocus Hall City. "Adu mitraliera! Omoară-i, să nu ai milă!"
Guvernul elen a decis ca de la 1 aprilie salariul minim să fie majorat la aproximativ 830 de euro brut (sau 705 euro net), informează publicaţia Ekathimerini, potrivit Agerpres.
Salarii majorate cu 40 de euro net, de la 1 aprilie, pentru 600.000 de angajaţi
Ministrul Muncii, Domna Michailidou, a prezentat vineri Guvernului propunerea, iar decizia finală va fi anunţată săptămâna viitoare de premierul Kyriakos Mitsotakis. Dacă propunerea va fi aprobată, aproximativ 600.000 de angajaţi plătiţi cu salariul minim vor beneficia de o creştere lunară cu aproximativ 50 de euro (brut), echivalentul a 40 de euro net.
Noua majorare va facilita obiectivul ca salariul minim să ajungă la 950 de euro până la finalul mandatului de patru ani al Guvernului, iar salariul mediu să se situeze la 1.500 euro.